પશ્ચિમ ઘાટના રાજાની એક સુંદર પુત્રી હતી. આ રાજકુમારી ખૂબ જ નમ્ર અને મન તથા શરીરની શુદ્ધતામાં વિશ્વાસ ધરાવતી હતી. તે દરરોજ પોતાની દાસી સાથે કિલ્લાની નજીકના તળાવમાં સ્નાન માટે જતી હતી. સ્નાનવિધી પૂર્ણ કર્યા બાદ તેના માટે સોનાના હીરાજડિત જગમાં મીઠું દુધ આવતું. એક દિવસ ત્યાંથી એક રાજકુમાર પસાર થતો હતો, જંગલમાં સ્ત્રીઓના હાસ્યનો અવાજ સાંભળીને તે કુતુહલવશ થોભ્યો. દૂધનો સ્વાદ માણી રહેલી રાજકુમારી વૃક્ષોની વચ્ચે ઊભેલા રાજકુમારને જોતા જ સંકોચ પામી. આછા વસ્ત્રોના આવરણને ગાઢ બનાવવા તેણે પોતાની પાસે રહેલા દુધના જગમાંનું દુધ ઢોળીને એક પડદો રચવાનો પ્રયાસ કર્યો અને તે દરમિયાન દાસીએ તેને વસ્ત્રોથી ઢાંકી દીધી. તે દિવસે પર્વતના ઢોળાવ પરથી વહી રહેલું દૂધ તે રાજકુમારીની નમ્રતા અને સચ્ચાઈને સાચી શ્રધ્ધાંજલિ આપતું હતું. ત્યારથી આ વોટરફોલને દૂધસાગરનું નામ મળ્યું.